23-та учебна седмица Домашна работа по Български език-4 клас

**Членуване на прилагателните имена**

Вече знаем как се членуват съществителните имена:

а) мъжки род: - а; - ът; - я; - ят ( мъж**а**, мъж**ът**, учител**я**, учител**ят**)

б) женски род: - та ( учителка**та**)

в) среден род: - то ( куче**то**)

г) множествено число: - та; - те ( деца**та**, родители**те**)

Прилагателните имена също могат да се членуват. Ако сложим прилагателно име пред членуваното съществително, то определителния член се поема от прилагателното. След членуваното прилагателно, съществителното остава нечленувано:

|  |  |  |  |  |
| --- | --- | --- | --- | --- |
|  | мъжки род | женски род | среден род | множ. число |
| членувано съществително | кон**ят** | жена**та** | дете**то** | коне**те** |
| членувано прилагателно | умни**ят** кон | умна**та** жена | умно**то** дете | умни**те** коне |

Aко прилагателното пояснява подлогът в изречението или самото то е подлог, тогава го членуваме с пълен член. Когато прилагателното е в мъжки род и можем да го заменим с местоимението „ той“ , тогава на прилагателното име пишем пълен член.

*Умни****ят*** *винаги отстъпва. (****Той*** *винаги отстъпва.)*

Когато прилагателните не поясняват подлога или не са подлог в изречението, тогава се членуват с кратък член.

*На мързеливи****я*** *все нещо му пречи. (На* ***него*** *все нещо му пречи.)*

Моля, направете упражнения 2, 3 и 4 на стр. 17 от Учебното помагало по български език.

Моля, научете наизуст стихотворението „Я кажи ми” от Ран Босилек на стр.72 от Читанката.